وزارت دفاع
ڈی آر ڈی او حیدرآباد میں ہائیپر سونک ونڈ ٹنل کا افتتاح
نئی دہلی،19؍ دسمبر ، رکشا منتری جناب راج ناتھ سنگھ نے 19 دسمبر 2020 کو حیدرآباد کے ایک دن کے دورے کے دوران ڈی آر ڈی او کے ڈاکٹر اے پی جے عبدالکلام میزائل کمپلیکس کا معائنہ کیا۔ عزت مآب مرکزی وزیر مملکت برائے امور داخلہ جناب جی کرشنا ریڈی اور محکمہ دفاع کے تحقیق وترقی کے محکمے کے سکریٹری ڈاکٹر جی ستھیش ریڈی ان کے ہمراہ تھے۔ محکموں کے ڈائرکٹر جنرل صاحبان لیب ڈائریکٹروں اور پروگرام ڈائرکٹروں نے معزز مہمانوں کو جاری پروجیکٹوں اور ٹیکنالوجیکل ترقیات کے بارے میں آگاہ کیا۔ اس موقع پر حیدرآباد میں واقع ڈی آر ڈی او تجربہ گاہوں نے اندرون ملک تیار کردہ بہت سے سسٹموں اور ٹیکنالوجیوں کی نمائش کی۔ ان میں میزائل ، ایویونکس سسٹم ایڈوانسڈ میٹیریل الیکٹرانک وارفیئر، اہم ڈسٹربیوشن، ٹیکنالوجی، توانائی ہتھیار، گیلیم آرچنائڈ اور گیلیم نائٹرائڈ ٹیکنالوجی کی سہولتیں شامل تھیں۔
ان کے دورے کے دوران ڈی آر ڈی او لیب کی طرف سےرکشا منتری کے سامنے دو ڈرون شکن ٹیکنالوجیوں کی نمائش کی گئی تھی۔ ڈی آر ڈی او کی نوجوان سائنسدانوں کی تجربہ گاہ – ایسمیٹرک ٹیکنالوجیز  اور آر سی آئی نے ڈرون اور اختراعی ڈرون شکن ٹیکنالوجیوں کی نمائش کی۔ اس میں بہت سی صلاحیتیں موجود ہیں جس میں زمینی نشانوں کو بے اثر کرنا اور ساکت نیز بہت تیز رفتار سے حرکت کرنے والے نشانوں کا مقابلہ کرنے کے لیے ڈرون شکن طریقہ کار شامل تھے۔ویپن سسٹم کی اہم خصوصیات میں محفوظ مواصلاتی لنک، مؤثر ریکائل بندوبست نظام، تیزی سے فائرنگ کرنے والوں کا توڑ اور بصارت پر مبنی نشانے کو دیکھنا اور اس کی ٹریکنگ وغیرہ بھی شامل ہیں۔
اس موقع پر رکشا منتری نے ترقی یافتہ ہائپرسونک ونڈ ٹنل  جانچ صلاحیت کا افتتاح کیا۔یہ جدید ایچ ڈبلیو ٹی جانچ صلاحیت پریشر ویکیوم سے چلنے والی ایک فری جیٹ سہولت ہے جس میں ایک میٹر کا نوژل قطر ہے اور یہ میک نمبر 5 سے 12 تک نقل کرتے ہوئے۔ امریکہ اور روس کے بعد بھارت وہ تیسرا ملک ہے جس نے یہ صلاحیت حاصل کی ہے۔ یہ اندرون ملک تیار کردہ صلاحیت ہے اور بھارتی صنعتوں کے درمیان تال میل کے نتیجے میں تیار کی گئی ہے۔
بہت سے میزائل سسٹموں، مختلف ایویانک سسٹموں اور دیگر ٹیکنالوجیوں کی نمائش کے دوران سائنسدانوں نے تمام سسٹموں اور ٹیکنالوجیوں کے بارے میں رکشا منتری کو تفصیلات بتائیں جنھوں نے ان تکنیکی وضاحتوں اور ڈماسٹریشنوں میں گہری دلچسپی کا اظہار کیا۔
رکشا منتری نے ڈی آر ڈی او کے اساتذہ سے خطاب کیا اور زبردست ٹیکنالوجیکل کامیابیوں اور حالیہ متعدد کامیاب مشنوں اور ڈی آر ڈی او کے مختلف شعبوں کے ذریعے ٹیکنالوجیکل کامیابیوں کو سراہا۔ جو پچھلے 6 مہینوں کے دوران حاصل کی گئی ہیں۔ڈی آر ڈی او کے ان شعبوں میں ہائیپرسوانک ٹیکنالوجی ڈموسٹریشن وہیکل ، اینٹی ریڈی ایشن میزائل  کوئک ری ایکشن سرفیس ٹو ایئر میزائل ، سپرسونک میزائل اسسٹیڈ رلیز ٹورپیڈو  اور کوانٹم کی ڈسٹریبیوشن  ٹیکنالوجی شامل ہیں۔ انھوں نے وبائی بیماری کووڈ کے باوجود ڈی آر ڈی او کے رول کی تعریف کی جو اس میں آتم نربھر بھارت کو مضبوط کرنے اور مختلف جدید ٹیکنالوجی کی مصنوعات اور اختراعی نوعیت کے سولوشن کو ترقی دینے میں ادا کیا ہے۔ انھوں نے وبائی بیماری کووڈ-19 کا مقابلہ کرنے کے لیے ٹیکنالوجیوں اور مصنوعات تیار کرنے میں ڈی آر ڈی او کے رول کے لیے ڈاکٹر جی ستھیش ریڈی کو مبارکباد دی۔ انھوں نے دہلی اور بہار میں کووڈ -19 کے اسپتال قائم کرنے زبردست کوششوں کا بھی اعتراف کیا نیز بہت کم وقت میں دیسی جانکاری سے وینٹی لیٹر ، پی پی ای کٹس اور دیگر حفاظتی سامان تیار کرنے کے لیے بھی ڈی آر ڈی او کی تعریف کی۔
جناب راج ناتھ سنگھ نے ڈی آر ڈی او کے نوجوان سائنسدانوں کی لیبس کے تعاون کی تعریف کی اور کہا کہ ڈی آر ڈی او کو چاہیے کہ وہ اگلی نسل کی ضرورتوں پر توجہ مرکوز رکھے جن میں سائبر سکیورٹی، خلا اور مصنوعی ذہانت نیز روڈ میپس کی تیاری شامل ہے۔ ڈی آر ڈی او میں جو زبردست صلاحیت ہے وہ صنعتوں اور دفاعی سامان کی تیاری کے شعبے کے لیے بڑی مددگار ثابت ہوسکتی ہے۔ رکشا منتری نے ڈی آر ڈی او سائنسدانوں پر زور دیا کہ وہ بھارت کو ایک سپر ملیٹری طاقت بنائیں اور اس طرح بھارت کو ایک سپر طاقت بنادیں۔